《关关春树莺》
宋代·吕南公

关关春树莺，晨哢不知久。似欣融和景，乐得飞鸣友。

可怜天性喜朋类，肯念同群杂誉咎。年年日暖风暄时，园林无处无芳菲。

高翔俛啄足自适，焉用戚促勤追随。君不见花间柳下纷纭后，擘弹挥丸少年手。

蒙笼枝上惊急来，不及咿嘤已分首。世间利害难预期，鲜少德义多奸欺。

雁奴伤损雉媒饱，侪辈岂不交倾危。古人恶热曾吹齑，莫近王丹墓畔啼。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。